Meclîsê Cinîyan bi eşkerayîyeka nuştekî da eşnawitene ke ê vera krîzê ekonomîye de dest kenê xebatê meclîsê cinîyanê karkeran.
Eşkerayîye de wina ame vatene:
"Bi ameyîşê krîzê ekonomîye, xora şertê zorî ke cinîyan antênê, dilab-hîrêlab zêdîyayî. Cinîyê ke her ca de şertanê keratan de cuyenî û şîddet vînenî, seba nînan xeta têkoşînî vejîyena orte. Ma cinîyî keye de cîya, cayê gureyî de cîya emeg danî û bi mehneyê krîzî ma destûr nêdanê ke kes heqê ma destê ma ra bigiro. Ma do destûr medi dişmenanê emegî û dişmenê cinîyan şîrik bîyî.“
Cinîyan seba tewrbîyayîşê meclîsan veng da û wina va: "Meseleyenê xo ra tewr hol ma fam kenî. No semed ra seba çarekerdişî zî ganî ma qerar bigirê. Ganî ma vera heme nêheqîyan de bêrî têhet rêxsitina sîtemî bibedilnê. Bêrên ma pêro pîya têkoşîn bidê ‘Meclîsê Cinîyanê Karkeran’ ronê, pîya qerar bigirê, têkoşîn bidê û bibedilnê.”
